Lakalaivan eritasoliittymä

Lakalaivan eritasoliittymä (Lakalaivan liittymä, Lakalaivan risteys, Tampereen eteläinen eritasoliittymä) on Tampereen keskustan eteläpuolella sijaitseva iso risteys, jossa valtatie 3, valtatie 9 ja yhdystie 3495 risteävät. Tiet liittymän kohdalla ovat moottoriteitä ja liittymä rakennettiin osana Tampereen kehätieprojektia kehätien ja Helsinkiin vievän tien (valtatien 3 jatke) risteykseen. Kehätie on osa kumpaakin mainittua valtatietä. Lakalaivaan tehtiin liittymä vuonna 1985 rakennettaessa läntistä kehätietä ja nelitasoinen eritasoliittymä valmistui 1994, kun rakennettiin itäistä kehätietä.Tampereen tuolle puolen, sivu 58 Lakalaivan liittymän itäpuolella on Karkunvuoren moottoritietunneli ja länsipuolella kehätien ylittävä seututie 130 eli Lempääläntie. == Eritasoliittymän rakenne == Lakalaivan eritasoliittymä on Suomen ainoa neljään tasoon rakennettu liittymä.Tampereen tuolle puolen, sivu 56 Tilanpuutteen takia liittymä on perinteisestä moottoriteiden "neliapilaliittymästä" puolikas, johon on lisätty kaksi pitkää siltaa (puolineliapilatyyppi AB ). Näin kaikille liikennesuunnille on saatu kuitenkin rampit. Liittymässä on pohjois-eteläsuuntaiset Lakalaivan risteyssillat sekä ylimpänä pitkät ramppeina toimivat sillat: Rotatorin risteyssilta (299 m) ja Postitorven risteyssilta (386 m).Usein kysyttyä / Mikä Tampereen silloista on pisin? Entä kaduista? www.tampere.fi Asiantuntijaseminaarissa siltoja on arvioitu seuraavasti: Sillat ovat akveduktimaisia. Ne ovat teräspalkkisiltoja, joita kannattaa vain yksi pylväsrivi. == Yhteydet liittymästä == Lakalaivan eritasoliittymästä pääsee: * pohjoiseen Tampereen keskustaan – yhdystie 3495 * itään Jyväskylään ja Kuopioon – valtatie 9 (eurooppatie E63) ** Tampereen itäosasta haarautuu Lahteen valtatie 12 ** Jyväskylässä kohtaa ja haarautuu Ouluun valtatie 4 * etelään Lempäälään ja Akaaseen – valtatiet 3 ja 9 (eurooppatiet E12 ja E63) ** Akaasta (Toijalan taajamasta pohjoiseen ja Viialan taajamasta itään) haarautuu Hämeenlinnaan ja Helsinkiin valtatie 3 (eurooppatie E12) ** Akaasta (Toijalan taajamasta pohjoiseen ja Viialan taajamasta itään) haarautuu Turkuun valtatie 9 (eurooppatie E63) * länteen Pirkkalaan, Nokialle, Ylöjärvelle ja Vaasaan – valtatie 3 (eurooppatie E12) ** Nokialta haarautuu Raumalle valtatie 12 ** Nokialta haarautuu Poriin valtatie 11 == Liikennemäärät == Lakalaivan eritasoliittymä muodostaa keskeisen Sisä- Suomen liikenteen solmukohdan. Vuonna 2021 eritasoliittymän kohdalla kehätien liikennemäärät ovat noin 45 000-55 000 autoa vuorokaudessa. Helsingintiellä liikennemäärät ovat eritasoliittymän pohjoispuolella noin 32 000 autoa vuorokaudessa, josta ne nousevat eritasoliittymän eteläpuolelle päästessä noin 42 000 ajoneuvoon vuorokaudessa. Rampeilla liikennemäärät menevät seuraavasti (2021): *Ramppi Helsingin suunnasta Jyväskylään (n. 5100 ajoneuvoa/vrk) *Ramppi Helsingin suunnasta Vaasaan (n. 7500 ajoneuvoa/vrk) *Ramppi Yhdystieltä 3495 Jyväskylään (n. 4600 ajoneuvoa/vrk) *Ramppi Yhdystieltä 3495 Vaasaan (n. 5300 ajoneuvoa/vrk) *Ramppi Jyväskylän suunnasta Helsinkiin (n. 6000 ajoneuvoa/vrk) *Ramppi Jyväskylän suunnasta yhdystielle 3495 (n. 4000 ajoneuvoa/vrk) *Ramppi Vaasan suunnasta Helsinkiin (n. 7500 ajoneuvoa/vrk) *Ramppi Vaasan suunnasta yhdystielle 3495 (n. 3200 ajoneuvoa/vrk) == Lakalaivan risteyksen ruuhkautuminen == Risteyksestä kulkee 2025 noin 54 000 ajoneuvoa vuorokaudessa. Etenkin liikenne kohti Vaasaa ruuhkautuu Lakalaivan ja Sarankulman välillä aamuisin, iltaisin ja viikonloppuisin. Risteyksen rakenteen parantaminen on hyvin vaikeaa. Vuodelle 2040 risteyksessä ennustetaan olevan liikennettä 65 000 ajoneuvoa vuorokaudessa, jos uusia teitä ei rakenneta. Laskelmien mukaan Puskiaisten oikaisu helpottaisi ruuhkia siten, että vuonna 2040 risteyksessä olisi vastaava tilanne kuin 2025. Jaana Leena Kerola: Ei vain oikaisun tähden, s. A4-A5; Aamulehti 5.1.2025 == Lähteet == *Google maps *Mauranen Tapani: Tampereen tuolle puolen – VT3/Tampereen läntisen kehätien historia; Tiehallinto/Mobilia 2009; ISBN 978-951-98271-4-8 === Viitteet === == Aiheesta muualla == *Lakalaivan eritasoliittymän ilmakuva, Kansalaisen karttapaikka *Lakalaivan eritasoliittymän viistokuva, Fonecta.fi *Google Street View: Lakalaivan eritasoliittymän ylin silta, Postitorven risteyssilta *Hurja rekkakolari Tampereella - näin kuljettaja pelastautui! IL 25.9.2012 Luokka:Suomen moottoritiet Luokka:Tampereen liikenne Luokka:Tampereen rakennukset ja rakennelmat Eritasoliittymä Luokka:Valtatie 3